**AGENDA ACTIVITATS VISITA COR GIUSEPPE SAVANI**

**Dies 22-23-24-25**

**Divendres 22 abril 2016**

* Arriben 14 persones en tres vols i horaris diferents:
  + 12h - hostes de Susana Vera (T2)
  + 21:30h - hostes de M. Pilar, Isabel, Odile, Laura Barranco i Elena Embuena (T2)
  + 23:30h - hostes de Manel i Anna M. (T1)

Cada amfitrió anirà a recollir-los a l’aeroport (o gestionarà amb altres la recollida)

**Dissabte 23 abril 2016**

* Arriba el grup principal a les 10:15 a la Terminal 2

Se’ls recull en grup des de l’aeroport i arribaran a l’estació de Sants.

Punt de trobada: Davant del Drac de ferro del parc de l’Espanya Industrial.

A excepció dels que (per raons logístiques) vagin a recollir-los directament a l’aeroport.

* Dinar a casa dels amfitrions
* 15:45 - Trobada a la Sagrada Família. Cantonada c/Provença-c/Sardenya. Cal ser puntuals ja que la visita comença a les 16h i un cop iniciada no ens hi podrem afegir. La visita serà pels nostres convidats, i tres o quatre acompanyants de l’organització.

**IMPORTANT**: cal que tots portem el vestuari i carpeta de concert.

* 17:30 a 18h - prova de so a la Cripta de la Sagrada Família. Entrada per c/Provença-Sardenya.
* 18:30 a 19:30 - CONCERT. Actuarà primer l’Orfeó i després el Cor Giuseppe Savani.
* 20h - Participació de l’Orfeó en la missa de la Cripta com a agraïment per l’hospitalitat.
* 21:30h - (aprox) Sopar al nostre local

**Diumenge 24 abril 2016**

* 9h - (opcional) Trobada al local social per tal de deixar la roba de concert el que ho necessiti i li vagi bé. Sortirem junts cap al punt de trobada de la visita a les 9:20h.
* 10h - Trobada a les escales de la Catedral per la visita guiada pel casc antic. Visita a càrrec de Iolanda Alonso. Temps aproximat 2:30’.
* 14h - Dinar de germanor al local social
* 17:30h - Prova de so a la Seu del Districte. (c/Creu Coberta, 104)
* 18:30h - CONCERT a la Seu del Districte. Temps aproximat 1h.
* 19:45h - Passejada per Montjuïc
* 21h - SOPAR DE COMIAT al nostre local. Caldria ser-hi tots per acomiadar-los com cal.

**Dilluns 25 abril 2016**

* 9 a 9:30h - Recollida de maletes al Casinet d’Hostafrancs (c/Rector Triadó, 53). Es recullen les maletes per tal de que puguin visitar Barcelona amb tranquil·litat i ja no haver de tornar a les cases per ser jornada laboral.
* Jornada lliure per visitar Barcelona pel seu compte.
* 16:30h - Trobada al Casinet d’Hostafrancs per recollir les maletes i marxar a l’aeroport. Seran acompanyats per persones de l’organització, no cal ser-hi tots.

Els casos excepcionals en tant a arribades i sortides d’avions fora del grup principal seran tractats de forma individual amb els afectats.

Hem tingut en compte l’espectacular acollida que vàrem tenir en el nostre viatge d’anada (recordeu que no vàrem haver de pagar res de res, ni l’hotel…) i el grup organitzador de la rebuda està fent mans i mànigues per correspondre com cal.

L’Orfeó es farà càrrec del 80% del cost total, però ens cal ajuda econòmica per part de tothom. Hem determinat diferents escalats de participació:

* Cantaires que SI varen anar a Itàlia i no poden acollir a ningú 40€
* Cantaires que NO varen anar a Itàlia i no poden acollir a ningú 10€

Aquest fons serà per cobrir les despeses directes del cor italià, tenint en compte que les persones que acullen a cantaires italians tindran la despesa del dinar de dissabte i esmorzars durant l’estada.

Àpats conjunts:

Els cantaires i acompanyants (fills, parella, amics…) es pagaran el seu sopar o dinar corresponent. A excepció dels qui tenen 3 o més italians a casa que estaran exempts de pagar el seu àpat (però sí el dels seus acompanyants).

* sopar dissabte 23 - 7 euros
* dinar diumenge 24 - 10 euros
* sopar diumenge 24 - 8 euros

Cal confirmar abans de divendres la vostra assistència als àpats per tal de reservar i/o comprar el que calgui.

Si us plau, no dubteu en consultar a qualsevol de les persones de l’equip organitzador tots els vostres dubtes, per tal de que tothom sàpiga on ha d’estar en cada moment i poder guiar els nostres hostes.

**L’EQUIP ORGANITZADOR**

M. Pilar Martínez, Odile Dervaux, M. Elissa Forner, Mercè Fernández, Meritxell Forner, Isabel Martínez, Clara Sardà, Elisenda Canals, Susana Vera i Francesc Estrada.